CELEX: 32010R0605
Language: bg
Date: 2010-07-02 00:00:00
Title: Регламент (ЕC) № 605/2010 на Комисията от 2 юли 2010 година за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека  (Текст от значение за ЕИП )

10.7.2010   
            
            
               BG
            
            
               Официален вестник на Европейския съюз
            
            
               L 175/1
            
         РЕГЛАМЕНТ (ЕC) № 605/2010 НА КОМИСИЯТА
   от 2 юли 2010 година
   за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, член 8, точка 1, първа алинея и точка 4, и член 9, параграф 4 от нея,
   като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (2), и по-специално член 12 от него,
   като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (3), и по-специално член 9 от него,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. относно определяне на специфичните правила за организирането на официален контрол върху продуктите от животински произход, предназначени за човешка консумация (4), и по-специално член 11, параграф 1, член 14, параграф 4 и член 16 от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (5), и по-специално член 48, параграф 1 от него,
   като има предвид, че:
   
               (1)
            
            
               В Директива 92/46/ЕИО на Съвета от 16 юни 1992 г. относно определяне на здравните правила за производството и пускането на пазара на сурово мляко, термично обработено мляко и продукти на млечна основа (6) се предвижда да бъде изготвен списък на трети страни или части от тях, от които държавите-членки разрешават въвеждането на мляко или продукти на млечна основа, както и че тези стоки се придружават от здравен сертификат и отговарят на някои изисквания, включително изисквания за топлинна обработка, и гаранции.
            
         
               (2)
            
            
               Съобразно с това беше прието Решение 2004/438/ЕО на Комисията от 29 април 2004 г. относно определяне на здравните изисквания, ветеринарно-санитарните изисквания и ветеринарното сертифициране при внасянето в Общността на топлинно обработено мляко, продукти на млечна основа и сурово мляко, предназначени за човешка консумация (7).
            
         
               (3)
            
            
               След приемането на посоченото решение бяха установени редица нови ветеринарно-санитарни и здравни изисквания, съставляващи нова регулаторна рамка в тази област, които следва да бъдат взети предвид в настоящия регламент. Освен това Директива 92/46/ЕИО беше отменена с Директива 2004/41/ЕО на Европейския парламент и на Съвета от 21 април 2004 г. за отмяна на някои директиви, отнасящи се до хигиената на храните и здравните условия при производството и пускането на пазара на някои продукти от животински произход, предназначени за консумация от човека (8).
            
         
               (4)
            
            
               С Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (9) се установяват общите принципи, регулиращи областта на храните и фуражите, и по-специално тяхната безопасност, на равнище Европейски съюз и на национално равнище.
            
         
               (5)
            
            
               С Директива 2002/99/ЕО се установяват правила за въвеждането от трети страни на продукти от животински произход, предназначени за консумация от човека. В нея се предвижда такива продукти да бъдат въвеждани в Европейския съюз само ако отговарят на изискванията, приложими за всички етапи на производството, преработката и разпространението на посочените продукти в Европейския съюз или ако за тях се предоставят еквивалентни ветеринарно-санитарни гаранции.
            
         
               (6)
            
            
               С Регламент (ЕО) № 852/2004 се установяват общите правила за всички стопански субекти в хранителната промишленост по отношение на хигиената на храните на всички етапи от хранителната верига, включително и на равнището на първичното производство.
            
         
               (7)
            
            
               С Регламент (ЕО) № 853/2004 се определят специфични правила за стопанските субекти в хранителната промишленост по отношение на хигиената на храните от животински произход. В него се предвижда, че стопанските субекти в хранителната промишленост, произвеждащи сурово мляко и млечни продукти, предназначени за консумация от човека, трябва да спазват съответните разпоредби на приложение III към него.
            
         
               (8)
            
            
               С Регламент (ЕО) № 854/2004 се определят специфични правила за организирането на официален контрол върху продуктите от животински произход.
            
         
               (9)
            
            
               С Регламент (ЕО) № 2073/2005 на Комисията от 15 ноември 2005 г. относно микробиологични критерии за храните (10) се установяват микробиологичните критерии за някои микроорганизми и правилата за прилагане, с които да се съобразяват стопанските субекти в хранителната промишленост, когато прилагат общите и специфични хигиенни мерки, посочени в член 4 от Регламент (ЕО) № 852/2004. В Регламент (ЕО) № 2073/2005 е предвидено, че стопанските субекти в хранителната промишленост гарантират, че храните отговарят на съответните микробиологични критерии, установени в посочения регламент.
            
         
               (10)
            
            
               По смисъла на Директива 92/46/ЕИО на Съвета сурово мляко и продукти от него могат да бъдат добивани само от крави, овце, кози или биволици. С определенията за сурово мляко и млечни продукти, установени в приложение I към Регламент (ЕО) № 853/2004, обаче се разширява обхватът на правилата за хигиена на млякото, тъй като се включват всички видове бозайници, а суровото мляко се определя като мляко, получено чрез секрецията на млечната жлеза на животни, отглеждани в стопанства, което не е подгрявано до температура по-висока от 40 °C и не е било подложено на обработка с равностоен ефект. Освен това в него млечните продукти са определени като преработени продукти, които са резултат от преработката на сурово мляко или от допълнителната преработка на такива преработени продукти.
            
         
               (11)
            
            
               С оглед на започването на прилагането на регламенти (ЕО) № 852/2004, № 853/2004 и № 854/2004, както и на актовете за изпълнение на посочените регламенти, е необходимо да бъдат изменени и актуализирани здравните и ветеринарно-санитарните условия на Европейския съюз и изискванията за ветеринарното сертифициране при въвеждане в Европейския съюз на сурово мляко и млечни продукти, предназначени за консумация от човека.
            
         
               (12)
            
            
               От съображения за последователност в законодателството на Съюза в настоящия регламент следва да залегнат и правилата, установени с Регламент (ЕО) № 470/2009 на Европейския парламент и на Съвета от 6 май 2009 г., относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (11), както и правилата за неговото прилагане, установени с Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (12), а също и тези в Директива 96/23/ЕО на Съвета от 29 април 1996 г. относно мерките за наблюдение на определени вещества и остатъци от тях в живи животни и животински продукти и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (13).
            
         
               (13)
            
            
               С Директива 96/93/ЕО на Съвета от 17 декември 1996 г. относно сертифицирането на животни и животински продукти (14) се определят правилата, които трябва да бъдат спазвани при издаването на сертификати, изисквани от ветеринарното законодателство, за да се предотвратят заблудите или измамите при сертифицирането. Целесъобразно е да се гарантира, че компетентните органи на третите страни износители прилагат изисквания за сертифициране, които са поне еквивалентни на тези, установени в посочената директива.
            
         
               (14)
            
            
               Освен това в Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (15) се предвижда създаването на компютризирана система за връзка между ветеринарните органи в Европейския съюз. Форматът на всички образци на здравни сертификати се налага да бъде изменен, така че те да бъдат съвместими с възможността за електронно сертифициране съгласно експертната система за контрол на търговията (TRACES), както е предвидено в Директива 90/425/ЕИО. Следователно в правилата, установени в настоящия регламент, следва да се вземе предвид системата TRACES.
            
         
               (15)
            
            
               С Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (16) се установяват правила по отношение на ветеринарните проверки на продуктите от животински произход, въведени в Европейския съюз от трети страни за внос или транзит, включително и някои изисквания по отношение на сертифицирането. Посочените правила са приложими за стоките, попадащи в обхвата на настоящия регламент.
            
         
               (16)
            
            
               Поради географското положение на Калининград, засягащо само Латвия, Литва и Полша, следва да бъдат предвидени специални условия за транзита през Европейския съюз на пратки от и за Русия.
            
         
               (17)
            
            
               В интерес на постигането на яснота на европейското законодателство, Решение 2004/438/ЕО на Комисията следва да бъде отменено и заменено с настоящия регламент.
            
         
               (18)
            
            
               С цел да се избегнат смущенията в нормалния ход на търговията, използването на здравни сертификати, издадени в съответствие с Решение 2004/438/ЕО, следва да бъде разрешено за даден преходен период.
            
         
               (19)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет и обхват
   С настоящия регламент се установява, както следва:
   
               а)
            
            
               здравните и ветеринарно-санитарните условия, както и изискванията за сертифициране при въвеждането в Европейския съюз на пратки сурово мляко и млечни продукти;
            
         
               б)
            
            
               списъкът с трети страни, от които е разрешено въвеждането на такива пратки в Европейския съюз.
            
         Член 2
   Внос на сурово мляко и млечни продукти от трети страни или части от тях, изброени в колона А от приложение I
   Държавите-членки разрешават вноса на пратки сурово мляко и млечни продукти от третите страни или частите от тях, изброени в колона А от приложение I.
   Член 3
   Внос на някои млечни продукти от трети страни или части от тях, изброени в колона Б от приложение I
   Държавите-членки разрешават вноса на пратки млечни продукти, добити от сурово мляко от крави, овце, кози или биволици, от третите страни или частите от тях, в които не съществува риск от болестта шап, изброени в колона Б от приложение I, при условие че такива млечни продукти са претърпели — или са произведени от сурово мляко, което е претърпяло — пастьоризация посредством еднократна топлинна обработка:
   
               а)
            
            
               с топлинен ефект еквивалентен поне на ефекта, който се постига чрез процес на пастьоризация при температура най-малко 72 °C в продължение на 15 секунди;
            
         
               б)
            
            
               достатъчна, за да гарантира отрицателна реакция при изследване за активност на алкална фосфатаза, направено непосредствено след топлинната обработка, когато е приложимо.
            
         Член 4
   Внос на някои млечни продукти от трети страни или части от тях, изброени в колона В от приложение I
   1.   Държавите-членки разрешават вноса на пратки млечни продукти, добити от сурово мляко от крави, овце, кози и биволици, от третите страни или частите от тях, в които съществува риск от болестта шап, изброени в колона В от приложение I, при условие че такива млечни продукти са претърпели — или са произведени от сурово мляко, което е претърпяло — топлинна обработка, включваща:
   
               а)
            
            
               процес на стерилизация за постигането на стойност на F0 по-голяма или равна на три;
            
         
               б)
            
            
               обработка при свръхвисока температура (UHT) при не по-малко от 135 °C в комбинация с подходяща продължителност;
            
         
               в)
            
            
               
                           i)
                        
                        
                           високотемпературно краткотрайно пастьоризиране (HTST) при температура 72 °C в продължение на 15 секунди, приложено на два пъти за мляко със стойност на pH по-голяма или равна на 7,0, при което се получава, когато е приложимо, отрицателна реакция при изследване за активност на алкална фосфатаза, направено непосредствено след топлинната обработка; или
                        
                     
                           ii)
                        
                        
                           обработка с еквивалентен ефект на пастьоризация на този в подточка i), при която се получава, когато е приложимо, отрицателна реакция при изследване за активност на алкална фосфатаза, направено непосредствено след топлинната обработка;
                        
                     
         
               г)
            
            
               обработка тип HTST на мляко със стойност на pH по-ниска от 7,0; или
            
         
               д)
            
            
               обработка тип HTST в комбинация с друга физическа обработка посредством един от двата метода:
               
                           i)
                        
                        
                           намаляване на стойността на pH под 6 в продължение на един час, или
                        
                     
                           ii)
                        
                        
                           допълнително загряване при температура по-голяма или равна на 72 °C в комбинация с десикация.
                        
                     
         2.   Държавите-членки разрешават вноса на пратки млечни продукти, добити от сурово мляко от животни, различни от посочените в параграф 1, от третите страни или частите от тях, в които съществува риск от болестта шап, изброени в колона В от приложение I, при условие че такива млечни продукти са претърпели — или са произведени от сурово мляко, което е претърпяло — топлинна обработка, включваща:
   
               а)
            
            
               процес на стерилизация за постигането на стойност на F0 по-голяма или равна на три; или
            
         
               б)
            
            
               обработка при свръхвисока температура (UHT) при не по-малко от 135 °C в комбинация с подходяща продължителност.
            
         Член 5
   Сертификати
   Пратките, разрешени за внос в съответствие с членове 2, 3 и 4, се придружават от здравен сертификат, изготвен в съответствие с подходящия образец, установен в част 2 от приложение II за конкретната стока, и попълнен в съответствие с обяснителните бележки, изложени в част 1 от посоченото приложение.
   Изискванията на настоящия член обаче не изключват използването на електронно сертифициране или на други съгласувани системи, които са хармонизирани на равнище Европейски съюз.
   Член 6
   Условия за транзит и складиране
   Въвеждането в Европейския съюз на пратки сурово мляко и млечни продукти, които не са предвидени за внос в Европейския съюз, а са предназначени за трета страна посредством незабавен транзит или след складиране в Европейския съюз в съответствие с членове 11, 12 или 13 от Директива 97/78/ЕО, се разрешава само ако пратките отговарят на следните условия:
   
               а)
            
            
               идват от трета страна или част от нея, от която въвеждането в Европейския съюз на пратки сурово мляко или млечни продукти е разрешено и отговарят на съответните условия за топлинна обработка за такива пратки, предвидени в членове 2, 3 и 4;
            
         
               б)
            
            
               отговарят на конкретните ветеринарно-санитарни условия за внос в Европейския съюз на въпросното сурово мляко или въпросния млечен продукт, съгласно предвиденото във ветеринарно-санитарното удостоверение в част II.1 от съответния образец на здравен сертификат, установен в част 2 от приложение II;
            
         
               в)
            
            
               придружени са от здравен сертификат, изготвен в съответствие с подходящия образец, установен в част 3 от приложение II за конкретната пратка, и попълнен в съответствие с обяснителните бележки, изложени в част 1 от посоченото приложение;
            
         
               г)
            
            
               одобрени са за транзит, включително и за складиране, според случая, с удостоверение в общия входен ветеринарен документ, посочен в член 2, параграф 1 от Регламент (ЕО) № 136/2004 на Комисията (17), което е подписано от официалния ветеринарен лекар на граничния инспекционен пункт на въвеждане в Европейския съюз.
            
         Член 7
   Дерогация от условията за транзит и складиране
   1.   Чрез дерогация от член 6 се разрешава пътният или железопътният транзит в рамките на Европейския съюз между определени за тази цел гранични инспекционни пунктове в Латвия, Литва и Полша, изброени в Решение 2009/821/ЕО (18) на Комисията, на пратки, идващи от и по направление за Русия, директно или през друга трета страна, при условие че са изпълнени следните условия:
   
               а)
            
            
               пратката е запечатана с пломба със сериен номер на граничния инспекционен пункт на въвеждане в Европейския съюз от ветеринарните служби на компетентния орган;
            
         
               б)
            
            
               придружаващите пратката документи, посочени в член 7 от Директива 97/78/ЕО, са подпечатани на всяка страница с надпис „САМО ЗА ТРАНЗИТ ДО РУСИЯ ПРЕЗ ЕС“ от официалния ветеринарен лекар на компетентния орган, отговорен за граничния инспекционен пункт за въвеждане в Европейския съюз;
            
         
               в)
            
            
               процедурните изисквания, предвидени в член 11 от Директива 97/78/ЕО са спазени;
            
         
               г)
            
            
               пратката е одобрена за транзит с удостоверение в общия входен ветеринарен документ от официалния ветеринарен лекар на граничния инспекционен пункт на въвеждане в Европейския съюз.
            
         2.   Не се разрешава разтоварване или складиране по смисъла на член 12, параграф 4 или член 13 от Директива 97/78/ЕО на такива пратки на територията на Европейския съюз.
   3.   Компетентният орган извършва редовни проверки, за да гарантира, че броят на пратките и количествата продукти, напускащи територията на Европейския съюз, съответстват на броя и количествата, които влизат в Европейския съюз.
   Член 8
   Специфична обработка
   Пратки млечни продукти, чието въвеждане в Европейския съюз е разрешено в съответствие с членове 2, 3, 4, 6 или 7, идващи от трети страни или части от тях, където е имало огнище на болестта шап през 12-те месеца, предхождащи датата на издаване на здравния сертификат, или в които е била проведена ваксинация срещу посочената болест през този период, получават разрешение за въвеждане в Европейския съюз само ако продуктите са претърпели една от обработките, изброени в член 4.
   Член 9
   Отмяна
   Решение 2004/438/ЕО се отменя.
   Позоваванията на Решение 2004/438/ЕО се считат за позовавания на настоящия регламент.
   Член 10
   Преходни разпоредби
   За преходен период с продължителност до 30 ноември 2010 г. пратките със сурово мляко и продукти на базата на мляко по смисъла на Решение 2004/438/ЕО, за които съответните здравни сертификати са били издадени в съответствие с Решение 2004/438/ЕО, могат да продължат да бъдат въвеждани в Европейския съюз.
   Член 11
   Влизане в сила и приложимост
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 1 август 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 юли 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 18, 23.1.2003 г., стр. 11.
   
      (2)  ОВ L 139, 30.4.2004 г., стр. 1.
   
      (3)  ОВ L 139, 30.4.2004 г., стр. 55.
   
      (4)  ОВ L 139, 30.4.2004 г., стр. 206.
   
      (5)  ОВ L 165, 30.4.2004 г., стр. 206.
   
      (6)  ОВ L 268, 14.9.1992 г., стр. 1.
   
      (7)  ОВ L 154, 30.4.2004 г., стр. 72.
   
      (8)  ОВ L 157, 30.4.2004 г., стр. 33.
   
      (9)  ОВ L 31, 1.2.2002 г., стр. 1.
   
      (10)  ОВ L 338, 22.12.2005 г., стр. 1.
   
      (11)  ОВ L 152, 16.6.2009 г., стр. 11.
   
      (12)  ОВ L 15, 20.1.2010 г., стр. 1.
   
      (13)  ОВ L 125, 23.5.1996 г., стр. 10.
   
      (14)  ОВ L 13, 16.1.1997 г., стр. 28.
   
      (15)  ОВ L 224, 18.8.1990 г., стр. 29.
   
      (16)  ОВ L 24, 30.1.1998 г., стр. 9.
   
      (17)  ОВ L 21, 28.1.2004 г., стр. 11.
   
      (18)  ОВ L 296, 12.11.2009 г., стр. 1.
   
      ПРИЛОЖЕНИЕ I
      
         Списък на третите страни или частите от тях, от които е разрешено въвеждането в Европейския съюз на пратки сурово мляко и млечни продукти и на указанията за вида топлинна обработка, която се изисква за тези стоки
      
      
                  „+“
               
               
                  :
               
               
                  въвеждането от страната е разрешено
               
            
                  „0“
               
               
                  :
               
               
                  въвеждането от страната не е разрешено
               
            
         
      
                  Код по ISO на третата страна
               
               
                  Трета страна или част от нея
               
               
                  Колона А
               
               
                  Колона Б
               
               
                  Колона В
               
            
                  AD
               
               
                  Андора
               
               
                  +
               
               
                  +
               
               
                  +
               
            
                  AL
               
               
                  Албания
               
               
                  0
               
               
                  0
               
               
                  +
               
            
                  AN
               
               
                  Нидерландски Антили
               
               
                  0
               
               
                  0
               
               
                  +
               
            
                  AR
               
               
                  Аржентина
               
               
                  0
               
               
                  0
               
               
                  +
               
            
                  AU
               
               
                  Австралия
               
               
                  +
               
               
                  +
               
               
                  +
               
            
                  BR
               
               
                  Бразилия
               
               
                  0
               
               
                  0
               
               
                  +
               
            
                  BW
               
               
                  Ботсуана
               
               
                  0
               
               
                  0
               
               
                  +
               
            
                  BY
               
               
                  Беларус
               
               
                  0
               
               
                  0
               
               
                  +
               
            
                  BZ
               
               
                  Белиз
               
               
                  0
               
               
                  0
               
               
                  +
               
            
                  BA
               
               
                  Босна и Херцеговина
               
               
                  0
               
               
                  0
               
               
                  +
               
            
                  CA
               
               
                  Канада
               
               
                  +
               
               
                  +
               
               
                  +
               
            
                  CH
               
               
                  Швейцария (1)
                  
               
               
                  +
               
               
                  +
               
               
                  +
               
            
                  CL
               
               
                  Чили
               
               
                  0
               
               
                  +
               
               
                  +
               
            
                  CN
               
               
                  Китай
               
               
                  0
               
               
                  0
               
               
                  +
               
            
                  CO
               
               
                  Колумбия
               
               
                  0
               
               
                  0
               
               
                  +
               
            
                  CR
               
               
                  Коста Рика
               
               
                  0
               
               
                  0
               
               
                  +
               
            
                  CU
               
               
                  Куба
               
               
                  0
               
               
                  0
               
               
                  +
               
            
                  DZ
               
               
                  Алжир
               
               
                  0
               
               
                  0
               
               
                  +
               
            
                  ET
               
               
                  Етиопия
               
               
                  0
               
               
                  0
               
               
                  +
               
            
                  GL
               
               
                  Гренландия
               
               
                  0
               
               
                  +
               
               
                  +
               
            
                  GT
               
               
                  Гватемала
               
               
                  0
               
               
                  0
               
               
                  +
               
            
                  HK
               
               
                  Хонконг
               
               
                  0
               
               
                  0
               
               
                  +
               
            
                  HN
               
               
                  Хондурас
               
               
                  0
               
               
                  0
               
               
                  +
               
            
                  HR
               
               
                  Хърватия
               
               
                  0
               
               
                  +
               
               
                  +
               
            
                  IL
               
               
                  Израел
               
               
                  0
               
               
                  0
               
               
                  +
               
            
                  IN
               
               
                  Индия
               
               
                  0
               
               
                  0
               
               
                  +
               
            
                  IS
               
               
                  Исландия
               
               
                  +
               
               
                  +
               
               
                  +
               
            
                  KE
               
               
                  Кения
               
               
                  0
               
               
                  0
               
               
                  +
               
            
                  MA
               
               
                  Мароко
               
               
                  0
               
               
                  0
               
               
                  +
               
            
                  MG
               
               
                  Мадагаскар
               
               
                  0
               
               
                  0
               
               
                  +
               
            
                  MK (2)
                  
               
               
                  бивша югославска република Македония
               
               
                  0
               
               
                  +
               
               
                  +
               
            
                  MR
               
               
                  Мавритания
               
               
                  0
               
               
                  0
               
               
                  +
               
            
                  MU
               
               
                  Мавриций
               
               
                  0
               
               
                  0
               
               
                  +
               
            
                  MX
               
               
                  Мексико
               
               
                  0
               
               
                  0
               
               
                  +
               
            
                  NA
               
               
                  Намибия
               
               
                  0
               
               
                  0
               
               
                  +
               
            
                  NI
               
               
                  Никарагуа
               
               
                  0
               
               
                  0
               
               
                  +
               
            
                  NZ
               
               
                  Нова Зеландия
               
               
                  +
               
               
                  +
               
               
                  +
               
            
                  PA
               
               
                  Панама
               
               
                  0
               
               
                  0
               
               
                  +
               
            
                  PY
               
               
                  Парагвай
               
               
                  0
               
               
                  0
               
               
                  +
               
            
                  RS (3)
                  
               
               
                  Сърбия
               
               
                  0
               
               
                  +
               
               
                  +
               
            
                  RU
               
               
                  Русия
               
               
                  0
               
               
                  0
               
               
                  +
               
            
                  SG
               
               
                  Сингапур
               
               
                  0
               
               
                  0
               
               
                  +
               
            
                  SV
               
               
                  Ел Салвадор
               
               
                  0
               
               
                  0
               
               
                  +
               
            
                  SZ
               
               
                  Свазиленд
               
               
                  0
               
               
                  0
               
               
                  +
               
            
                  TH
               
               
                  Тайланд
               
               
                  0
               
               
                  0
               
               
                  +
               
            
                  TN
               
               
                  Тунис
               
               
                  0
               
               
                  0
               
               
                  +
               
            
                  TR
               
               
                  Турция
               
               
                  0
               
               
                  0
               
               
                  +
               
            
                  UA
               
               
                  Украйна
               
               
                  0
               
               
                  0
               
               
                  +
               
            
                  US
               
               
                  Съединени американски щати
               
               
                  +
               
               
                  +
               
               
                  +
               
            
                  UY
               
               
                  Уругвай
               
               
                  0
               
               
                  0
               
               
                  +
               
            
                  ZA
               
               
                  Южна Африка
               
               
                  0
               
               
                  0
               
               
                  +
               
            
                  ZW
               
               
                  Зимбабве
               
               
                  0
               
               
                  0
               
               
                  +
               
            
         (1)  Сертификати в съответствие със Споразумението между Европейската общност и Конфедерация Швейцария относно търговията със селскостопански продукти (ОВ L 114, 30.4.2002 г., стр. 132).
      
         (2)  Бивша югославска република Македония; окончателната номенклатура за тази страна ще бъде съгласувана след приключване на преговорите по този въпрос, които понастоящем се провеждат на равнището на ООН.
      
         (3)  С изключение на Косово, в което понастоящем е установено международно управление съгласно Резолюция 1244 на Съвета за сигурност на Организацията на обединените нации от 10 юни 1999 г.
   
   
      ПРИЛОЖЕНИЕ II
      
         ЧАСТ 1
      
      
         Образци на здравни сертификати
      
      
                  „Milk-RM“
               
               
                  :
               
               
                  Здравен сертификат за сурово мляко от трети страни или части от тях, въвеждането от които е разрешено в колона А от приложение I, предназначено за по-нататъшна преработка в Европейския съюз, преди да бъде използвано за консумация от човека.
               
            
                  „Milk-RMP“
               
               
                  :
               
               
                  Здравен сертификат за млечни продукти, добити от сурово мляко, за консумация от човека от трети страни или части от тях, въвеждането от които е разрешено в колона А от приложение I, предназначени за внос в Европейския съюз.
               
            
                  „Milk-HTB“
               
               
                  :
               
               
                  Здравен сертификат за млечни продукти, добити от мляко от крави, овце, кози и биволици, за консумация от човека от трети страни или части от тях, въвеждането от които е разрешено в колона Б от приложение I, предназначени за внос в Европейския съюз.
               
            
                  „Milk-HTC“
               
               
                  :
               
               
                  Здравен сертификат за млечни продукти за консумация от човека от трети страни или части от тях, въвеждането от които е разрешено в колона В от приложение I, предназначени за внос в Европейския съюз.
               
            
                  „Milk-T/S“
               
               
                  :
               
               
                  Ветеринарно-санитарен сертификат за сурово мляко или млечни продукти за консумация от човека, за транзит/складиране в Европейския съюз.
               
            
         Обяснителни бележки
      
      
                  а)
               
               
                  Здравните сертификати се издават от компетентните органи на третата страна на произход съгласно съответния образец, установен в част 2 от настоящото приложение, в съответствие с формата на образеца, който отговаря на въпросното сурово мляко или на въпросните млечни продукти. Те съдържат, в указаната в образеца номерирана последователност, удостоверенията, които се изискват за всяка трета страна и — когато е необходимо — тези допълнителни гаранции, които се изискват за въпросната трета страна износител.
               
            
                  б)
               
               
                  Оригиналът на здравния сертификат се състои от един лист, напечатан от двете страни, а когато се изисква повече текст, той се напечатва така, че всички листа да образуват едно цяло и да не могат да бъдат отделени.
               
            
                  в)
               
               
                  Отделен единичен здравен сертификат трябва да се представи за всяка пратка от съответната стока, която се изнася за същото местоназначение от трета страна, посочена в колона 2 от таблицата в приложение I, и транспортирана в същия железопътен вагон, пътно превозно средство, самолет или кораб.
               
            
                  г)
               
               
                  Оригиналът на здравния сертификат и етикетите, посочени в образеца на сертификата, се изготвят на поне един от официалните езици на държавата-членка, където се извършва граничната проверка, както и на поне един от официалните езици на държавата-членка на местоназначение. Въпреки това, посочените държави-членки могат да разрешат използването на друг официален език на Европейския съюз вместо техния собствен, придружен, ако е необходимо, от официален превод.
               
            
                  д)
               
               
                  Когато се добавят допълнителни листа към здравния сертификат с цел идентифициране на отделните стоки в пратката, тези допълнителни листа също се смятат за част от оригинала на сертификата, при условие че подписът и печатът на удостоверяващия официален ветеринарен лекар са положени на всяка страница.
               
            
                  е)
               
               
                  Когато здравният сертификат е съставен от повече от една страница, всяка страница се номерира „–х (номер на страницата) от у (общ брой на страниците)–“ в долния край на страницата, а в горния ѝ край се изписва референтният номер на сертификата, определен от компетентния орган.
               
            
                  ж)
               
               
                  Оригиналът на здравния сертификат трябва да бъде попълнен и подписан от представител на компетентния орган, който отговаря за проверката и удостоверяването, че суровото мляко или млечните продукти отговарят на здравните условия, установени в раздел IX, глава I от приложение III към Регламент (ЕО) № 853/2004 и в Директива 2002/99/ЕО.
               
            
                  з)
               
               
                  Компетентните органи на третата страна износител гарантират, че са спазени принципи на сертифициране, еквивалентни на тези, установени в Директива 96/93/ЕО (1).
               
            
                  и)
               
               
                  Цветът на подписа на официалния ветеринарен лекар е различен от този на печатния текст на здравния сертификат. Същото изискване важи и за печатите, с изключение на релефните печати и водните знаци.
               
            
                  й)
               
               
                  Оригиналът на здравния сертификат трябва да придружава пратката до пристигането ѝ на граничния инспекционен пункт на въвеждане в Европейския съюз.
               
            
                  к)
               
               
                  Когато в образеца на сертификат се посочва, че някои твърдения се оставят според случая, твърденията, които не са приложими, се зачеркват, като удостоверяващият служител полага инициалите и печата си, или напълно се заличават от сертификата.
               
            ЧАСТ 2
      
         
            Образец Milk-RM
         
      
      
         Здравен сертификат за сурово мляко от трети страни или части от тях, въвеждането от които е разрешено в колона А от приложение I към Регламент (ЕС) № 605/2010, предназначено за по-нататъшна преработка в Европейския съюз, преди да бъде използвано за консумация от човека
      
      
         
      
         
      
         
      
         
            Образец Milk-RMP
         
      
      
         Здравен сертификат за млечни продукти, добити от сурово мляко за консумация от човека, от трети страни или части от тях, въвеждането от които е разрешено в колона А от приложение I към Регламент (ЕС) № 605/2010, предназначени за внос в Европейския съюз
      
      
         
      
         
      
         
      
         
            Образец Milk-HTB
         
      
      
         Здравен сертификат за млечни продукти, добити от мляко от крави, овце, кози и биволици за консумация от човека, от трети страни или части от тях, въвеждането от които е разрешено в колона Б от приложение I към Регламент (ЕС) № 605/2010, предназначени за внос в Европейския съюз
      
      
         
      
         
      
         
      
         
            Образец Milk-HTC
         
      
      
         Здравен сертификат за млечни продукти за консумация от човека от трети страни или части от тях, въвеждането от които е разрешено в колона В от приложение I към Регламент (ЕС) № 605/2010, предназначени за внос в Европейския съюз
      
      
         
      
         
      
         
      
         
      ЧАСТ 3
      
         
            Образец Milk-T/S
         
      
      
         Ветеринарно-санитарен сертификат за сурово мляко или млечни продукти за консумация от човека, за [транзит]/[складиране] (1) (2) в Европейския съюз
      
      
         
      
         
      
         
      
         (1)  ОВ L 13, 16.1.1997 г., стр. 28.